Prøvekjørt: BMW X5 Luksus-SUV med «miljørabatt»
Det er mye penger, men for en stor SUV med så mye premiumfølelse, kjøreglede, 279 hester og permanent firehjulstrekk, er det faktisk veldig bra. Sammenlignet med alle konkurrentene er nemlig prisen på BMW X5 40e foreløpig i en klasse for seg, også sammenlignet med de andre store premium-SUVene som kommer med sine ladbare varianter utover høsten og starten av neste år. Det skyldes selvsagt de gunstige effektene de ladbare hybridvariantene har fått gjennom de siste års statsbudsjett. Spesielt SUV-ene med litt mer motor har kommet godt ut av dette. Sjekk detaljene her.Ut 2015 vil imidlertid de som kjøper BMW X5 40e bli tvunget til å kjøpe en utstyrspakke til den nette sum av 121.200 kroner. Utstyrspakken, som kalles eDrive Edition, inneholder det aller meste av ekstrautstyr som BMW-folket, ifølge BMW Norge, vanligvis legger i bilen sin. Det betyr skinnseter, oppvarmet ratt, fire klimasoner, parkeringskamera, 19 tommers felger, sportsseter, adaptive LED frontlykter, HUD-display (projiserer viktig informasjon i synsfeltet) og en mengde sikkerhetsutstyr. Da ender prisen fort på rundt 900.000 kroner. Da har du en godt utstyrt bil som fremdeles er billigere enn inngangsprisen konkurrentene kan by på. Sjekk ut denne: Her er alle de nye ladbare luksus-SUVene med miljørabatt Dette har tydeligvis også folk fått med seg. Ifølge BMW Norge er det allerede solgt hele 160 ladbare X5, og det på bare drøye tre uker.BMW har valgt å lansere sin ladbare variant både med en høyeffekt-modell og en med lavere effekt. Elmotoren er den samme i begge. Sammen med den prisvinnende firesylindrede bensinturboen leverer X5 40e henholdsvis 279 og 313 hestekrefter. Den sterkeste varianten har også en meget god pris med 809.900 kroner. På begge utgavene følger det faktisk med et dyrt navigasjonssystem og et adaptivt understell med luftfjæringer bak. Startprisen på 766.000 kroner er faktisk 20.000 kroner lavere enn den vanlige toliters dieselvarianten med 211 hestekrefter med langt mindre utstyr. Det er derfor ingen stor overraskelse når biladministrasjonsselskapet Autolease anbefaler den ladbare varianten om du er klar for BMW X5. De mener modellen med den minste motoren er blant bilene i klassen som vil falle minst i pris de neste årene. X5 40e kjører, nær sagt selvsagt, som en hvilke som helst BMW. Det betyr lettkjørt, engasjerende og trygt. Her er det kvalitet i alle ledd, hele veien. Skiftene skjer sømløst mellom de forskjellige driftsmodusene. I ren elektrisk modus er toppfarten begrenset til 120 km/t. Du har også på ren eldrift trekk på alle fire tilgjengelig. En av konkurrentene, Volvo XC90 ladbar hybrid tilbyr ikke permanent og mekanisk firehjulstrekk. Et helt annet spørsmål er hvor mye du trenger dette. I den ladbare BMW-en kan du bytte mellom tre forskjellige kjøreprogrammer som påvirker både motor, giring og bilens styring. I tillegg kan du velge mellom å kjøre på ren elektrisitet, velge en hybrid variant eller kjøre for maksimal regenerering av krefter tilbake til batteriet.Når VG prøvekjører nye modeller i en kort periode beskriver vi et førsteinntrykk av bilen og kaster ikke terning. Modellen må gjennom mer omfattende og metodisk vurdering over en til to uker av VG og NAFs testteam, før den gis terningkast. Tekniske data: Opplysningsrådet for veitrafikken.Priser i tabellen (nederst) er uten leveringsomkostninger (normalt rundt 10.000 kroner). PLUSS: Veldig bra pris sammenliknet med alle. Kjører veldig bra, kler godt den ekstra spruten den får fra elmotoren. Bra med utstyr i grunnprisen. Er allerede blant de aller beste i klassen. Elmotor gjør den definitivt ikke noe dårligere. Lite verdifall til denne klassen å være MINUS: Litt lite bagasjerom Du må velge en utstyrspakke til 122.000 kroner i år. Alltid greit å kunne velge selv. Kort rekkevidde på ren elektrisitet, sammenliknet med argeste konkurrentene. Som de aller fleste i denne klassen: dyrt ekstrautstyr. Les også om hvorfor den norske bilparken, som nå i snitt er mer enn 10 år gammel,er dobbelt så farlig sammenlignet med en ny bilparkMed en oppgitt rekkevidde på ren elektrisitet på 31 kilometer er den blant dem som går kortest blant konkurrentene. Nye Audi Q7 opererer med en dieselmotor sammen med en elmotor. Denne har oppgitt rekkevidde på 5,6 mil. Volvos nye XC90 som ladbar har mer enn 40 kilometer. Mercedes nye ladbare ML-variant (kalles nå GLE) er nede på 30 kilometer. Les alt om en tøff konkurrent:Tesla Model X kommer om få måneder Men BMW X5 er langtt billigere. Samtlige konkurrenter ligger fra 950.000 kroner og oppover. De er alle sterkere biler enn X5 som ladbar. Samtidig greier det seg mer enn nok for vanlig bruk i Norge med en bil med 279 hestekrefter. Vi tror heller ikke mange vil kaste seg på høyeffekt-modellen med 313 hestekrefter. Den eneste praktiske forskjellen på de to variantene er at den ene gjør unna 0 – 100 på 7,3 sekunder. Den største motoren greier det et halvt sekund raskere. Det er nærmest for en akademisk forskjell å regne, og ikke verdt de 44.000 kronene sistnevnte koster mer. BMW forventer da også at andelen med «laveffektvarianten» på 279 hk vil stå for 75 – 80 prosent av salget i Norge. Ny oppfinnelse kan redde liv: Full stopp med sugekoppSom hos flere av konkurrentene stjeler imidlertid batterier litt plass, spesielt i bagasjen. Både Audi Q7 ladbar og Volvo XC90 kan by på langt bedre plass i bagasjen enn X5 (se tabell nederst i saken). Svensken leveres i tillegg med syv seter. Det kan hverken Audien eller BMW-en leveres med som ladbare. Av alle BMW X5-variantene er det X5 xDrive40e (Plug-in Hybrid, 211k) som peker seg ut som Autolease anbefaling. Med 40e er man foreløpig tvunget til å bestille bilen med den relativt kostbare E drive edition-pakken som er pålagt fra fabrikken. Videre anbefaler Autolease å velge med M sport pakken (40.900 kroner.) De anbefaler en nøytral metallic lakk på eksteriøret i følge med mørkt interiør.
Det er nesten så du blir fristet til å kalle den billig, den nye ladbare utgaven av super-SUV-en BMW X5. Prisen starter faktisk på 766.000 kroner, men det er ikke hele sannheten.